"ทานูกิ"จาก*กาซุ เฮียกกิ ยาเงียว*โดยเซกิเอ็ง โทริยามะ
***บาเกะ-ดานูกิ*** (ญี่ปุ่น: 化け狸; โรมาจิ: *Bake-danuki*) เป็นหนึ่งใน*โยไก*ที่พบในคติชนและตำนานญี่ปุ่น ซึ่งมักเชื่อมโยงกับจิ้งจอกแรคคูนญี่ปุ่นหรือ *ทานูกิ*

ถึงแม้ว่า *ทานูกิ* เป็ยสัตว์ที่มีตัวตนจริง แต่ *บาเกะ-ดานูกิ* ที่ปรากฏในวรรณกรรมเป็นสัตว์ที่ประหลาด และแม้แต่เหนือธรรมชาติ โดยปรากฏในวรรณกรรมแรกสุดในบทเกี่ยวกับจักรพรรดินีซูอิโกะใน *นิฮงโชกิ* ดังตัวอย่างในข้อความนี้ "ในฤดูใบไม้ผลิสองเดือน มีทานูกิในแถบชนบทของมุตสึ (春二月陸奥有狢) พวกมันจะแปลงร่างเป็นมนุษย์และร้องเพลง (化人以歌)" บาเกะ-ดานูกิยังปรากฏในวรรณกรรมคลาสสิกต่าง ๆ เช่น นิฮงเรียวอิกิ และอูจิชูอิโมโนงาตาริ ในบางภูมิภาคของญี่ปุ่น *บาเกะ-ดานูกิ* มีชื่อเสียงจากการมีทักษะคล้ายกับ *คิตสึเนะ* (สุนัขจิ้งจอก): พวกมันสามารถแปลงร่างเป็นวัตถุหรือมนุษย์ และสามารถเข้าสิงมนุษย์ได้

ลักษณะ
------

ภาพวาดโบราณของปีศาจทานูกิ
ทานูกิ เป็นสัตว์ที่ชาวญี่ปุ่นเชื่อว่า เป็นปีศาจที่สามารถแปลงร่างได้ โดยใช้ใบไม้แปะไว้ที่หน้าผาก โดยความเชื่อนี้ปรากฏให้เห็นบ่อย ๆ ตามสื่อในวัฒนธรรมร่วมสมัยต่าง ๆ อย่างการ์ตูนญี่ปุ่น เช่น *ปอมโปโกะ ทานูกิป่วนโลก* ใน ค.ศ. 1994 เป็นต้น โดยเชื่อว่าเป็นสัตว์ที่ชอบดื่มเหล้าสาเก แต่จะไม่ซื้อเหล้าสาเกให้เปลืองเงินแต่จะใช้วิธีการแปลงร่างหลอกเอาเหล้ามาดื่ม รักสนุก และจะชอบหลอกมนุษย์ด้วยการแปลงลูกอัณฑะให้มีขนาดใหญ่ด้วย

ความเชื่อของมนุษย์ต่อทานูกิ
---------------------------

เชื่อว่าความเชื่อเรื่องทานูกิของญี่ปุ่นได้รับอิทธิพลมาจากจีนพร้อมกับความเชื่อเรื่องปีศาจจิ้งจอก ซึ่งในจีนแทบไม่มีความเชื่อเรื่องทานูกิอยู่เลย แต่มีการสับสนในชนิดของสัตว์เมื่อถึงญี่ปุ่น

โดยคำว่า "狸" เป็นคำคุณศัพท์ในภาษาจีนกลางสมัยใหม่ (ออกเสียง "หลี่") เดิมมีความหมายถึงสัตว์เลี้ยงลูกด้วยนมขนาดกลาง เช่น แมว เป็นหลัก แต่เมื่อคำนี้ได้ถูกนำมาใช้ในญี่ปุ่น ปัญญาชนชาวญี่ปุ่นไม่อาจหาสัตว์ที่เหมาะสมที่จะนำมาใช้ได้ จึงใช้ไปในความหมายทั่วไปเช่น ทานูกิ, แมวดาว, แบดเจอร์ยุโรป, เพียงพอน และกระรอกบินยักษ์ญี่ปุ่น

รูปปั้นชิงารากิยะกิ
ปัจจุบันในญี่ปุ่น มักปรากฏเครื่องปั้นดินเผารูปทานูกิยืนสองขา พุงป่อง สวมหมวกฟาง มือข้างนึงถือขวดเหล้าสาเก และอีกข้างถือถุงเงินที่ยังไม่ได้ใช้ประดับอยู่ตามหน้าร้านเหล้า ร้านอาหาร หน้าวัดหรือศาลเจ้า บ้านเรือนทั่วไป หรือกระทั่งข้างทางถนน นัยว่าเป็นสัญลักษณ์แห่งความโชคดีเหมือนมาเนกิเนโกะ ซึ่งรูปปั้นดินเผานี้ชื่อ "ชิงารากิยากิ" (信楽焼き) มีแหล่งผลิตเพียงแห่งเดียวเท่านั้น คือ เมืองชิงารากิ อำเภอโคกะ จังหวัดชิงะ

อ้างอิง
-------

1. ↑  *Dōbutsu Yōkaitan*. p. 106.
2. ↑  The translation of this into modern Japanese can be found on page 13 of ญี่ปุ่น: 『DISCOVER妖怪 日本妖怪大百科 VOL.07』; โรมาจิ: *Discover Yōkai Nihon Yōkai Daihyakka*. Furthermore, the 「狢」 in the document here are not *mujina*, but rather, signify *tanuki*
3. 1 2 3 4 5  *Dōbutsu Yōkaitan*. Vol. 2. pp. 105–139.
4. ↑  Murakami, Kenji (2008). "ญี่ปุ่น: 妖怪となった狐と狸; โรมาจิ: *Yōkai to natta kitsune to tanuki*". ใน 講談社コミッククリエイト (บ.ก.). *Discover Yōkai Nihon Yōkai Daihyakka* 妖怪 日本妖怪大百科. KODANSHA Official File Magazine. Vol. 07. Kōdansha. p. 15. ISBN 978-4-06-370037-4.
5. ↑  *Tanuki to sono sekai*. pp. 209–212.
6. 1 2  *Gensō sekai no jūnintachi*. pp. 235–240.
7. ↑  Sano, Kenji; และคณะ. *Minkan shinkō jiten*. p. 184.
8. ↑  Clements, Jonathan; McCarthy, Helen (2006). *The Anime Encyclopedia*. California: Stone Bridge Press. ISBN 1-933330-10-4.
9. 1 2  Tanuki – Japanese God of Restaurateurs, Japanese Buddhism & Shintoism Photo Dictionary (อังกฤษ)
10. ↑  *Dōbutsu Yōkaitan*. p. 106.
11. ↑  The translation of this into modern Japanese can be found on page 13 of ญี่ปุ่น: 『DISCOVER妖怪 日本妖怪大百科 VOL.07』; โรมาจิ: *Discover Yōkai Nihon Yōkai Daihyakka*. Furthermore, the 「狢」 in the document here are not mujina but rather, signify tanuki
12. ↑  Gordenker, Alice (25 July 2008). "Tanuki genitals". *The Japan Times*. สืบค้นเมื่อ 3 March 2013.

| * ด
* ค
* ก
สิ่งมีชีวิตในตำนานของญี่ปุ่น |
| --- |
| มังกร • โกะเรียว • คัปปะ • คิริง • คิสึเนะ • นุเอะ • โอะบะเกะ • โอะนิ • ชะชิโฮะโกะ • โชโจ • ทะนุกิ • เท็งงุ • สึกุโมะงะมิ • ยะมะอุบะ • โยไก • ยูเร |